Judgment of the Court of First Instance (Fifth Chamber) of 27 November 2007.
Athanasios Pitsiorlas v Council of the European Union and European Central Bank.
Access to documents - Basle/Nyborg Agreement - Action for annulment - Challengeable acts - Statement of reasons - Plea of illegality - Decision 93/731/EC - Rules of Procedure of the European Central Bank - Action for damages - Non-contractual liability of the Community for the unlawful conduct of its organs - Damage - Causal link.
Joined cases T-3/00 and T-337/04.
Joined cases T-3/00 and T-337/04. (2007)
Language: Greek

Στις 27 Ιουλίου 1999, ο προσφεύγων απευθύνθηκε γραπτώς στην ΕΚΤ και ζήτησε την επανεξέταση της αιτήσεώς του βάσει του άρθρου 23, παράγραφος 3, του εσωτερικού κανονισμού της ΕΚΤ, το οποίο επιτρέπει στο διοικητικό συμβούλιο να συντομεύει, σε ορισμένες ειδικές περιπτώσεις, την 30ετή περίοδο εμπιστευτικότητας των εγγράφων. Ο προσφεύγων προσέθεσε ότι το αντικείμενο των ερευνών του μπορούσε κάλλιστα να εμπίπτει στις «ειδικές περιπτώσεις» στις οποίες αναφέρεται το προμνησθέν άρθρο.
Με επιστολή της 2ας Αυγούστου 1999, που κοινοποιήθηκε στον προσφεύγοντα στις 8 Αυγούστου 1999, η Γενική Γραμματεία του Συμβουλίου ανακοίνωσε στον προσφεύγοντα την απόφαση του Συμβουλίου της 30ής Ιουλίου 1999 που αποτελούσε την απάντηση στην επιβεβαιωτική αίτησή του βάσει της αποφάσεως 93/731 (στο εξής: απόφαση του Συμβουλίου). Η απόφαση αυτή ήταν διατυπωμένη ως εξής:
«Απάντηση που εγκρίθηκε από το Συμβούλιο στις 30 Ιουλίου 1999 στην επιβεβαιωτική αίτηση του κ. Α. Πιτσιόρλα (1/99) —την οποία υπέβαλε στο Συμβούλιο με επιστολή του της 8ης Ιουνίου 1999, και η οποία καταχωρήθηκε στη Γενική Γραμματεία του Συμβουλίου στις 10 Ιουνίου 1999—, σύμφωνα με το άρθρο 7, παράγραφος 1, της απόφασης 93/731/ΕΚ […], για να του επιτραπεί η πρόσβαση στο έγγραφο:
Συμφωνία Βασιλείας-Nyborg (Σεπτέμβριος 1987).
Ύστερα από προσεκτική έρευνα διαπιστώθηκε ότι το έγγραφο που αναφέρεται στην αίτηση αφορά την “Έκθεση της Επιτροπής Διοικητών σχετικά με την ενίσχυση του ΕΝΣ”, η οποία δημοσιεύθηκε από την Επιτροπή Διοικητών […] στο Nyborg στις 8 Σεπτεμβρίου 1987.
Οι κανόνες που διέπουν την επιχειρησιακή λειτουργία του ΕΝΣ ουδέποτε αποτέλεσαν μέρος του κοινοτικού δικαίου· επομένως, το Συμβούλιο ουδέποτε εκλήθη να λάβει οποιεσδήποτε σχετικές αποφάσεις.
Εν προκειμένω, δεδομένου ότι το έγγραφο που ζητά ο αιτών καταρτίστηκε από τους Διοικητές των Κεντρικών Τραπεζών, καλείται ο αιτών να απευθύνει την αίτησή του απ’ ευθείας στους Διοικητές των Κεντρικών Τραπεζών ή στην ΕΚΤ […] δυνάμει του άρθρου 2, παράγραφος 2, της απόφασης.»
Στις 8 Νοεμβρίου 1999, ο Διευθυντής Εξωτερικών Σχέσεων της ΕΚΤ απηύθυνε στον προσφεύγοντα επιστολή, την οποία ο τελευταίος παρέλαβε στις 13 Νοεμβρίου 1999, με το εξής περιεχόμενο:
«Σας ευχαριστούμε για την επιστολή σας, με την οποία ζητήσατε την πρόσβαση στη “Συμφωνία Βασιλείας-Νyborg” του Σεπτεμβρίου 1987. Ζητούμε συγγνώμη για την καθυστέρηση με την οποία σας απαντήσαμε και η οποία οφείλεται στο ότι η αίτησή σας περιήλθε στην ΕΚΤ κατά τη διάρκεια της θερινής διακοπής των συνεδριάσεων του διοικητικού συμβουλίου.
Όσον αφορά την επιθυμία σας, το διοικητικό συμβούλιο της ΕΚΤ εξέτασε προσεκτικότερα το συγκεκριμένο αίτημά σας για πρόσβαση στα αρχεία της Επιτροπής των Διοικητών. Έλαβε υπόψη του το ότι η Συμφωνία Βασιλείας-Nyborg δεν αποτελεί, στην κυριολεξία, ενιαίο έγγραφο το οποίο έχει συνταχθεί υπό μορφή συμφωνίας μεταξύ των συμβαλλομένων, αλλά υπάρχει μόνον υπό τη μορφή εκθέσεων και πρακτικών τόσο της Επιτροπής των Διοικητών όσο και της Νομισματικής Επιτροπής. Το διοικητικό συμβούλιο παρατήρησε επίσης ότι, στις 18 Σεπτεμβρίου 1987, είχε εκδοθεί λεπτομερέστατο ανακοινωθέν Τύπου και ότι το ανακοινωθέν αυτό σας απεστάλη ως συνημμένο με την επιστολή της 6ης Ιουλίου 1999. Το ανακοινωθέν αυτό εξέθετε κατά τρόπο λεπτομερή όλα τα σημεία της συμφωνίας μεταξύ των διοικητών των κεντρικών τραπεζών. Οι τροποποιήσεις που έγιναν στη συμφωνία για το ΕΝΣ της 13ης Μαρτίου 1979 (βλ. την τελευταία παράγραφο του ανακοινωθέντος Τύπου) τέθηκαν σε εφαρμογή με την Πράξη της 10ης Νοεμβρίου 1987, αντίγραφο της οποίας επισυνάπτεται στην παρούσα επιστολή.
Βάσει των ανωτέρω, το διοικητικό συμβούλιο αποφάσισε να μη σας επιτρέψει την πρόσβαση στα αρχεία της Επιτροπής των Διοικητών.
Εφόσον διαθέτετε ήδη όλα τα ουσιώδη πληροφοριακά στοιχεία σχετικά με τη Συμφωνία “Βασιλείας-Nyborg”, είμαι πεπεισμένος ότι η ερευνητική εργασία σας θα μπορέσει να προχωρήσει και να τελεσφορήσει.»

Legal relationship diagram (Graphviz):
digraph {
    rankdir=LR;
    node [shape=box];
    
  "ο προσφεύγων"[shape=doubleoctagon];
  "Γενική Γραμματεία του Συμβουλίου"[shape=doubleoctagon];
  "ΕΚΤ"[shape=doubleoctagon];
    
  "ο προσφεύγων"->"επιστολή 27/07/1999";
  "επιστολή 27/07/1999"->"ΕΚΤ";
  "επιστολή 27/07/1999"->"ζήτησε την επανεξέταση της αιτήσεώς του βάσει του άρθρου 23, παράγραφος 3, του εσωτερικού κανονισμού της ΕΚΤ, το οποίο επιτρέπει στο διοικητικό συμβούλιο να συντομεύει, σε ορισμένες ειδικές περιπτώσεις, την 30ετή περίοδο εμπιστευτικότητας των εγγράφων.."[dir=none];
  "ΕΚΤ"->"επιστολή 08/11/1999";
  "επιστολή 08/11/1999"->"ο προσφεύγων";
  "επιστολή 08/11/1999"->"Βάσει των ανωτέρω, το διοικητικό συμβούλιο αποφάσισε να μη σας επιτρέψει την πρόσβαση στα αρχεία της Επιτροπής των Διοικητών.."[dir=none];
  "Γενική Γραμματεία του Συμβουλίου"->"επιστολή 02/08/1999";
  "επιστολή 02/08/1999"->"ο προσφεύγων";
  "επιστολή 02/08/1999"->"Με επιστολή της 2ας Αυγούστου 1999, που κοινοποιήθηκε στον προσφεύγοντα στις 8 Αυγούστου 1999, η Γενική Γραμματεία του Συμβουλίου ανακοίνωσε στον προσφεύγοντα την απόφαση του Συμβουλίου της 30ής Ιουλίου 1999 που αποτελούσε την απάντηση στην επιβεβαιωτική αίτησή του βάσει της αποφάσεως 93/731. Η απόφαση αυτή ήταν διατυπωμένη ως εξής:
«Απάντηση που εγκ."[dir=none];
}